Seletuskiri 
Raasiku Vallavolikogu otsuse eelnõu
„Nõusoleku andmine Raasiku vallale rahalise kohustuse võtmiseks (Jaama, Aruküla kergtee ehitus)“ juurde

Raasiku Vallavolikogu planeeringute, taristu ja keskkonnakomisjonis otsustati 4.08.2026. a protokolliga otsustati jagada ümber teehoiukava eelarves käesolevaks aastaks ettenähtud rahalised vahendid järgmiselt: 
1) Järsi tee ühe-kordne pindamine umbes 40 000 eurot;
2) Jaama tn, Aruküla kergtee ehitus umbes 120 000 eurot.
Raasiku Vallavalitsus viis läbi riigihanke "Kergliiklustee rajamine Harju maakond, Raasiku vald, Aruküla alevik, Jaama tänav" viitenumber 314139 (edaspidi kergtee rajamine). Avatud hankemenetluse käigus esitati seitse pakkumist, mis vastavad nõuetele. Kõige odavam pakkumine on 140860,86 eurot, millele lisandub käibemaks kehtivas määras. Raasiku valla 2026. a eelarves on kergtee rajamiseks rahalisi vahendeid 120686,74 eurot koos käibemaksuga. Eelarvelisi vahendeid on puudu 53980,75 eurot. Kohaliku omavalitsuse korralduse seaduse § 22 lõike 1 punkti 8 kohaselt annab volikogu nõusoleku pikaajalise võlakohustuse võtmiseks kohaliku omavalitsuse finantsjuhtimise seaduses sätestatud korras ning Raasiku Vallavolikogu 14.05.2024. a määruse nr 4 "Raasiku valla finantsjuhtimise korra" § 7 lõike 2 punkti 1 kohaselt võib eelarve või lisaeelarvega kavandada eelarveosades kogusummana eelmisel eelarveaastal tegemata jäänud väljaminekuid, kui need tulenevad investeeringute elluviimiseks sõlmitud lepingutest või välja kuulutatud riigihangetest. 
Raasiku Vallavalitsus teeb ettepaneku võtta Jaama tn, Aruküla kergtee ehituseks rahaline kohustus summas 53980,75 eurot järgmise aasta eelarve arvel.

Eelnõu ja eelnõu seletuskirja koostas Ingrid Ots-Vaik.
